
Nr. 1034/AP/ 04.03.2024
SOLICITARE OFERTĂ DE PREȚ
În vederea achiziţionării prin cumpărare directă, vă solicităm ca până la data de 06.03.2024 inclusiv, să ne transmiteţi oferta de preţ (lei fără TVA) pentru serviciu de transport date (Cod CPV 64210000-1 – Servicii de telefonie şi de transmisie de date).
Scopul achizitiei îl constituie asigurarea serviciului de transport date pentru filiala din Focșani a Universităţii „Alexandru Ioan Cuza” din Iaşi pentru o perioadă de 9 luni (01.04.2024-31.12.2024).

Autoritatea contractantă își rezervă dreptul de a suplimenta cu până la 3 luni (01.01.2025-31.03.2025) prestarea serviciului menționat în continuare + 1 lună pentru plată, în conformitate cu prevederile art. 165 alin. (1) din HG 395/2016 (posibilitatea de prelungire a contractului de servicii, prin act adițional, în condițiile art. 221 alin. (1) lit a din Legea 98/ 2016).
Suplimentarea valorică a serviciilor ce fac obiectul prezentei achiziții este condiționată de existența resurselor financiare alocate cu această destinație.
	Nr. crt.
	Denumire
	Nr. luni
	Lei f TVA/ lună
	Lei f TVA/ total

	(1)
	(2)
	(3)
	(4)
	(5)=(3)*(4)

	1
	Serviciu de transport date pentru filiala din Focșani a Universităţii „Alexandru Ioan Cuza” din Iaşi, pentru 2024
	9
	
	

	2
	Serviciu de transport date pentru filiala din Focșani a Universităţii „Alexandru Ioan Cuza” din Iaşi, pentru 2025
	3
	
	

	
	TOTAL
	---
	---
	


I. Cerințe generale

1. Obiectul procedurii de achiziție este conectarea la rețeaua de comunicații a Universității „Alexandru Ioan Cuza” din Iași (UAIC) a clădirii în care este găzduită filiala din Focșani a UAIC, respectiv Clădirea fostei Prefecturi Putna din str. Republicii, nr. 71, Focșani, județul Vrancea, tel. 0237.892324, folosind infrastructura optică a Agenției ARNIEC – RoEduNet. 
2. În acest scop se solicită un serviciu de transport de date de tip Ethernet 1 Gbps, denumit în continuare buclă locală, între sediul filialei UAIC din Focșani și sediul Telecomunicații CFR din Focșani, b-dul Gării nr. 1.
3. Ofertantul câștigător va obține/ va prezenta autorizările deținute pentru instalarea serviciului, fără costuri suplimentare pentru beneficiar. 

II. Caracteristici pentru serviciul de transport de date

4. Serviciul de transport de date (Ethernet, 1 Gbps) va asigura conectarea prin fibră optică a rețelei locale din filiala UAIC la rețeaua optică a Agenției ARNIEC – RoEduNet. Furnizorul va livra și va instala toate componentele (cabluri optice de interconectare, cutii de conexiuni optice etc.) pentru realizarea conexiunilor necesare funcționării liniei de comunicație. Cablurile optice de interconectare incluse vor avea lungimile și conectorii necesari pentru conectarea echipamentele active la cutiile de conexiuni.

5. După instalarea serviciului de transport, furnizorul va prezenta măsuratori de trafic efectuate conform standardelor în vigoare, pentru a confirma capacitatea și calitatea serviciului.

6. Înainte de recepție, beneficiarul poate efectua teste de trafic, cu echipamente proprii, în prezența ofertantului. După recepție, beneficiarul va putea testa serviciul timp de 48 de ore, perioadă în care serviciul de transport nu se consider în producție.

III. Administrare defecțiuni

7. Defecțiunile (degradarea performanțelor sau a parametrilor) sau întreruperile vor fi anunțate prin e-mail sau telefon. Numărul de telefon și adresa de email, atât pentru beneficiar cât și pentru furnizor, vor fi consemnate în procesul verbal de recepție. 

8. Furnizorul va folosi un sistem de tichete pentru administrarea evenimentelor. Pentru sesizarea prin e-mail se va transmite automat un răspuns care să conțină numărul de identificare al tichetului, data și ora la care a fost creat. Pentru sesizarea prin telefon, furnizorul va crea un tichet care se va transmite prin e-mail și la adresa support@uaic.ro și care va conține numărul de identificare al tichetului, numărul de identificare al circuitului, data și ora la care a fost creat (data și ora sesizării telefonice). La momentul sesizării serviciul de transport este considerat întrerupt, moment de la care se calculează timpul de întrerupere.

9. Defecțiunile apărute vor fi rezolvate de furnizor în maxim 24 de ore de la sesizare, (dacă nu este necesară înlocuirea unui tronson semnificativ de cablu optic).
10. Orice activitate de întreținere a liniei de comunicație care implică întreruperi ale serviciului vor fi anunțate cu minim 3 zile lucrătoare înainte și se va confirma de către beneficiar acceptul pentru perioada propusă. Furnizorul va anunța autoritatea contractantă începutul și finalizarea lucrărilor, urmărindu-se ca parametrii serviciului să nu se modifice în mod semnificativ.

11. Serviciile vor fi oferite 24 de ore pe zi. Disponibilitatea serviciilor trebuie să fie de minimum 99%. Disponibilitatea se calculează lunar astfel: D(%) = [Timp lună (minute) – Timp întrerupere (minute)] x 100 / [Timp lună (minute)]. Timp lună este timpul în minute pentru o lună calendaristică, timp întrerupere este timpul de întrerupe exprimat în minute care se calculează însumând timpii de întrerupere pentru toată perioada unei luni calendaristice.

12. Lunar, în termen de 5 zile de la sfârșitul lunii, furnizorul va transmite beneficiarului un raport privind disponibilitatea serviciului de comunicație, care va include referințe la toate tichetele din intervalul de timp raportat. Raportul va fi transmis prin e-mail reprezentantului beneficiarului (de semnat prin procesul verbal de recepție), acesta având obligația de a verifica și confirma datele înscrise și de a transmite spre acceptul furnizorului în termen de două zile lucrătoare. Raportul va însoți documentele de plată pentru serviciul lunar (copie prin e-mail sau fax). Pentru situațiile în care datele nu sunt confirmate de către reprezentantul beneficiarului, situația va fi analizată cu acesta, rezultatul analizei fiind consemnat în raportul transmis cu documentele de plată, situația fiind mediată la nivelul conducerii furnizorului și a beneficiarului, pe baza listei tichetelor de sesizare și a sistemului de monitorizare al liniilor de la furnizor și de la beneficiar.

IV. Alte cerințe

13. În cazul apariției unor reglementări la nivel local sau național care vor oblige mutarea cablurilor optice ale furnizorului, acesta va întreprinde toate acțiunile necesare astfel încât serviciul ofertat să nu fie intrerupt mai mult de 24 de ore. În acest sens, orice activitate cade în sarcina furnizorului, fără costuri suplimentare pentru beneficiar.

Prestarea serviciilor se va face începând cu 01.04.2024.

Oferta trebuie să fie valabilă 30 de zile.
În conformitate cu prevederile Legii 139/2022, contractantul are obligația de a emite facturi electronice și de a le transmite autorității contractante prin sistemul național privind factura electronică RO e-factura. Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă, din sistemul RO e-factura, dacă recepția este anterioară acestei date;

b) 30 de zile calendaristice de la data recepției dacă factura electronică este disponibilă spre descărcare de către Autoritatea Contractantă din sistemul RO e-factura, la data recepției ori anterior acestei date.
Criteriul de atribuire: prețul cel mai scăzut.

Prin depunerea ofertei, ofertantul își exprimă implicit acceptul său asupra condițiilor de valabilitate a ofertei, asupra termenului de plată, condițiilor de livrare/ prestare și facturare.
Vă solicităm să ne transmiteţi oferta prin e-mail la adresa marius.jechel@uaic.ro sau prin fax la nr. 0232.201148.

Director Achiziții Publice și Urmărire Contracte
Ing. Gabriela ALEXOAEI

Întocmit,
Ec. Marius JECHEL
	ADRESA: România, Iaşi, Bd.Carol I, nr.11, Corpul J
TEL: 0232201039, 0232201147

FAX: 0232201148, 0232201117
	EMAIL: marius.jechel@uaic.ro
Cod fiscal: 4701126

